THAI จับมือ “ซิตี้แบงก์” จัดโปรฯ HAPPY IN LOVE for 2 รับเทศกาลวาเลนไทน์
THAI จับมือ “ซิตี้แบงก์” จัดโปรฯ HAPPY IN LOVE for 2 รับเทศกาลวาเลนไทน์
7 ก.พ. 2563

นายกรกฏ ชาตะสิงห์ ผู้อำนวยการฝ่ายขาย-ประเทศไทย บริษัท การบินไทย จำกัด (มหาชน) หรือ THAI เปิดเผยว่า เพื่อเป็นการต้อนรับเทศกาลวันแห่งความรัก การบินไทยจัดโปรโมชั่น “HAPPY IN LOVE for 2” จำหน่ายบัตรโดยสารราคาพิเศษ ชั้นประหยัดและชั้นธุรกิจ ในเส้นทางระหว่างประเทศ สำหรับเดินทางตั้งแต่ 2 ท่านขึ้นไป และชำระด้วยบัตรเครดิตซิตี้ได้ที่เว็บไซต์ thaiairways.com ผู้โดยสารสามารถสำรองที่นั่ง ออกบัตรโดยสารได้ตั้งแต่บัดนี้-13 มีนาคม 2563 และเริ่มเดินทางได้ตั้งแต่บัดนี้-31 กรกฎาคม 2563 รายละเอียดบัตรโดยสาร ในเส้นทางไป-กลับ อาทิ
– กรุงเทพฯ-ฟุกุโอกะ/เซนได ชั้นประหยัด ราคาต่อท่านเริ่มต้นที่ 15,425 บาท ชั้นธุรกิจ ราคาต่อท่านเริ่มต้นที่ 52,005 บาท
– กรุงเทพฯ-โตเกียว/โอซากา/นาโกยา ชั้นประหยัด ราคาต่อท่านเริ่มต้นที่ 16,325 บาท ชั้นธุรกิจ ราคาต่อท่านเริ่มต้นที่ 53,945 บาท
– กรุงเทพฯ-ซัปโปโร ชั้นประหยัด ราคาต่อท่านเริ่มต้นที่ 18,440 บาท ชั้นธุรกิจ ราคาต่อท่านเริ่มต้นที่ 55,450 บาท
– กรุงเทพฯ-ไทเป/เกาสง ชั้นประหยัด ราคาต่อท่านเริ่มต้นที่ 10,320 บาท ชั้นธุรกิจ ราคาต่อท่านเริ่มต้นที่ 23,640 บาท
– กรุงเทพฯ-เดนปาซาร์ ชั้นประหยัด ราคาต่อท่านเริ่มต้นที่ 10,875 บาท ชั้นธุรกิจ ราคาต่อท่านเริ่มต้นที่ 29,865 บาท
– กรุงเทพฯ-สิงคโปร์ ชั้นประหยัด ราคาต่อท่านเริ่มต้นที่ 6,930 บาท ชั้นธุรกิจ ราคาต่อท่านเริ่มต้นที่ 20,020 บาท
– กรุงเทพฯ-นิวเดลี ชั้นประหยัด ราคาต่อท่านเริ่มต้นที่ 10,095 บาท ชั้นธุรกิจ ราคาต่อท่านเริ่มต้นที่ 31,365 บาท
– กรุงเทพฯ-ชัยปุระ ชั้นประหยัด ราคาต่อท่านเริ่มต้นที่ 12,210 บาท
– กรุงเทพฯ-เวียนนา ชั้นประหยัด ราคาต่อท่านเริ่มต้นที่ 23,185 บาท ชั้นธุรกิจ ราคาต่อท่านเริ่มต้นที่ 95,835 บาท
– กรุงเทพฯ-โรม ชั้นประหยัด ราคาต่อท่านเริ่มต้นที่ 23,040 บาท ชั้นธุรกิจ ราคาต่อท่านเริ่มต้นที่ 94,830 บาท
– กรุงเทพฯ-มอสโก ชั้นประหยัด ราคาต่อท่านเริ่มต้นที่ 21,990 บาท ชั้นธุรกิจ ราคาต่อท่านเริ่มต้นที่ 89,190 บาท
โดยราคาดังกล่าวรวมภาษีสนามบินและค่าธรรมเนียมทุกประเภทแล้ว (ภาษี และ ค่าธรรมเนียมอาจเปลี่ยนแปลงตามอัตราแลกเปลี่ยน ณ วันที่ออกบัตรโดยสาร) บัตรโดยสารราคาพิเศษนี้มีจำนวนจำกัดในแต่ละเที่ยวบิน และเป็นบัตรโดยสารแบบมีเงื่อนไข ผู้โดยสารจะได้รับไมล์สะสมตามเงื่อนไขของรอยัล ออร์คิด พลัส
สำหรับผู้โดยสารที่สนใจสามารถดูรายละเอียดตารางการบินเพิ่มเติม พร้อมทั้งสำรองที่นั่งและออกบัตรโดยสารได้ที่เว็บไซต์ thaiairways.com หรือ สำนักงานขายการบินไทยและตัวแทนจำหน่ายทั่วประเทศ หรือ THAI Contact Center 0-2356-1111 (ตลอด 24 ชั่วโมง)
ด้านนางสาวกิติมา เหลืองสีทอง ผู้อำนวยการอาวุโสฝ่ายธุรกิจบัตรเครดิต ธนาคารซิตี้แบงก์ ประเทศไทย เปิดเผยว่า ซิตี้แบงก์ร่วมมอบอภิสิทธิ์เฉพาะสมาชิกบัตรเครดิตซิตี้ รับสิทธิพิเศษสุดคุ้ม เมื่อซื้อบัตรโดยสารการบินไทยเป็นคู่หรือตั้งแต่ 2 ใบขึ้นไป สำหรับสิทธิพิเศษได้แก่ รับเครดิตเงินคืนสูงสุด 20,000 บาท และสำหรับสมาชิกที่มียอดใช้จ่ายผ่านบัตรฯ สะสมสูงสุด ตั้งแต่ 500,000 บาท ขึ้นไป ลุ้นรับรางวัลบัตรโดยสารการบินไทยสู่ 3 เส้นทางยอดนิยม ได้แก่ เวียนนา ฮอกไกโด และโอซาก้า ตั้งแต่วันนี้-15 มีนาคม 2563
นอกจากนี้ยังสามารถแบ่งจ่าย Citi PayLite 0% นาน 3 เดือน เมื่อซื้อบัตรโดยสารการบินไทยผ่านเว็บไซต์ thaiairways.com ตั้งแต่ 3,000 บาทขึ้นไปต่อเซลล์สลิป และพิเศษ!! สำหรับบัตรเครดิตซิตี้ รอยัล ออร์คิด พลัส พรีเฟอร์ และซีเล็คท์ รับเครดิตเงินคืน 1,000 บาท เมื่อแลกคะแนนสะสมซิตี้ รีวอร์ด ทุก 4,000 คะแนน รายละเอียดเพิ่มเติม www.facebook.com/CitiThailand